CELEX: 21995D0831(01)
Language: mt
Date: 1995-05-19 00:00:00
Title: Deċiżjoni tal-Kumitat Konġunt taż-ŻEE Nru 35/95 tad-19 ta' Mejju 1995 li temenda l-Protokoll 31 tal-Ftehim dwar iż-ŻEE, dwar il-koperazzjoni f'oqsma speċifiċi 'l barra mill-erba' libertajiet

Avviż Legali Importanti

|

21995D0831(01)

Official Journal L 205 , 31/08/1995 P. 0039 - 0044

		Deċiżjoni tal-Kumitat Konġunt taż-ŻEENru 35/95tad-19 ta' Mejju 1995li temenda l-Protokoll 31 tal-Ftehim dwar iż-ŻEE, dwar il-koperazzjoni f'oqsma speċifiċi 'l barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea kif kien aġġustat bil-Protokoll li jaġġusta l-Ftehim dwar iż-Żona Ekonomika Ewropea, hawnhekk iżjed 'il quddiem msejjaħ "il-Ftehim", u b'mod partikolari l-Artikoli 86 u 98 miġjubin fih,Billi l-Protokoll 31 tal-Ftehim ġie emendat bid-Deċiżjoni 11/94 tal-Kumitat Konġunt taż-ŻEE [1];Billi jidher xieraq li tiġi estiża l-kooperazzjoni bejn il-Partijiet Kontraenti ta' dan il-Ftehim sabiex tinkludi t-tielet programm ta' l-azzjoni tal-Komunità sabiex tassisti lill-persuni b'diżabilità (Helios II 1993 sa 1996) (id-Deċiżjoni tal-Kunsill 93/136/KEE [2] u d-Deċiżjoni tal-Kunsill 94/782/KE [3]);Billi l-Artikolu 5 tal-Protokoll 31 tal-Ftehim għandu għalhekk jiġi emendat sabiex tkun tista' titħalla ssir din l-estensjoni,IDDEĊIEDA DAN LI ĠEJ:Artikolu 1L-Artikolu 5 tal-Protokoll 31 tal-Ftehim għandu jiġi emendat kif speċifikat fl-Artikoli 2 u 3 ta' dan.Artikolu 2Il-paragrafi 4 u 5 għandhom jiġu mibdula b'dan li ġej:"4. L-Istati ta' l-EFTA għandhom, waqt l-1995, jipparteċipaw fl-azzjonijiet tal-Komunità sabiex jassistu lill-persuni b'diżabilità skond il-Programm ta' Ħidma li jinsab fl-Anness 1 għal dan il-Protokoll. L-Istati ta' l-EFTA għandhom jikkontribwixxu finanzjarjament skond it-taqsima ta' l-"Aspetti tal-Budget" ta' dak il-Programm ta' Ħidma waqt dan il-perjodu.5. L-Istati ta' l-EFTA għandhom, mill-1 ta' Jannar 1996, jipparteċipaw fil-programmi tal-Komunità u l-azzjonijiet msemmija fil-paragrafu 8.6. Minn dik id-data, l-Istati ta' l-EFTA għandhom jikkontribwixxu finanzjarjament għall-programmi u l-azzjonijiet msemmija fil-paragrafu 8 u skond l-Artikolu 82(1)(a) tal-Ftehim.7. L-Istati ta' l-EFTA għandhom, mill-bidu tal-kooperazzjoni fil-programmi u l-azzjonijiet msemmija fil-paragrafu 8, jipparteċipaw b'mod sħiħ fil-kumitati tal-KE li jassistu lill-Kummissjoni fl-amministrazzjoni jew fl-iżvilupp ta' dawn il-programmi u azzjonijiet.8. Il-Partijiet Kontraenti għandhom ifittxu b'mod partikolari li jsaħħu l-kooperazzjoni fil-kwadru ta' l-attivitajiet tal-Komunità li jistgħu jirriżultaw mill-Atti Komunitarji li ġejjin:- 393 D 0136: id-Deċiżjoni tal-Kunsill 93/136/KEE tal-25 ta' Frar 1993 li tistabbilixxi t-tielet programm ta' l-azzjoni tal-Komunità sabiex tassisti lill-persuni b'diżabilità (Helios II 1993 sa 1996) (ĠU L 56, tad-9.3.1993, p. 30).- 394 D 0782: id-Deċiżjoni tal-Kunsill 94/782/KE tas-6 ta' Diċembru 1994 dwar il-kontinwità tas-sistemà Handynet fil-kwadru ta' l-attivitajiet li ġew aċċettati sa llum dwar l-ewwel modulu ta' assistenza teknika (ĠU L 316, tad-9.12.1994, p. 42)."Artikolu 3Il-paragrafi 4 u 5 ta' qabel għandhom jinbidlu fil-paragrafi 9 u 10 rispettivament.Artikolu 4L-Appendiċi għall-Protokoll 31 għandu jiżdied kif speċifikat fl-Anness ta' dan.Artikolu 5Din id-Deċiżjoni għandha tidħol fis-seħħ fl-1 ta' Ġunju 1995, bil-kondizzjoni li n-notifikazzjonijiet kollha meħtieġa taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE.Artikolu 6Din id-Deċiżjoni għandha tiġi pubblikata fit-Taqsima taż-ŻEE u fis-Suppliment taż-ŻEE għall-Ġurnal Uffiċjali ta' l-Unjoni Ewropea.Magħmula fi Brussel, fid-19 ta' Mejju 1995.Għall-Kumitat Konġunt taż-ŻEEIl-PresidentP. Benavides[1] ĠU L 253, tad-29.9.1994, p. 34.[2] ĠU L 56, tad-9.3.1993, p. 30.[3] ĠU L 316, tad-9.12.1994, p. 42.--------------------------------------------------L-ANNESS"Appendiċi għall-Protokoll 31HELIOS II - PROGRAMM TA' ĦIDMA19951. KORPI KONSULTATTIVI [1]Parteċipazzjoni sħiħa bl-istess kondizzjonijiet ta' l-Istati Membri tal-KE, ħlief dwar il-proċeduri tal-votazzjoni (jekk ikun hemm) u f'dawk il-kwistjonijiet negozjati fit-taqsima ta' l-"Aspetti tal-Budget" ta' dan il-Programm ta' Ħidma.1.1 KUMITAT KONSULTATTIV - tliet laqgħat- żewġ rappreżentanti tal-gvern minn kull Stat ta' l-EFTA.1.2 FORUM EWROPEW DWAR ID-DIŻABILITÀ - tliet laqgħat.- tnax -il NGO Ewropew eżistenti sabiex jirrappreżentaw l-interessi tal-persuni b'diżabilità u l-organizzazzjonijiet tad-diżabilità fl-Istati ta' l-EFTA- żewġ rappreżentanti eżistenti ta' l-imsieħba soċjali sabiex jirrappreżentaw l-interessi ta' l-imsieħba soċjali fl-Istati ta' l-EFTA- rappreżentant ta' l-NGO nazzjonali jew tal-Kunsill Nazzjonali għall-Persuni b'Diżabilità nominat minn kull Stat ta' l-EFTA.1.3 GRUPP TA' KOOPERAZZJONI - tliet laqgħat- rappreżentant tal-gvern minn kull Stat ta' l-EFTA- persuna sabiex tirrappreżenta l-NGOs Nazzjonali ta' l-EFTA u l-Kunsilli Nazzjonali għall-Persuni b'Diżabilità li huma membri tal-Forum.2. GRUPPI TA' ĦIDMA [2]Parteċipazzjoni sħiħa bl-istess kondizzjonijiet ta' l-Istati Membri tal-KE, ħlief dwar il-proċeduri tal-votazzjoni (jekk ikun hemm) u f'dawk il-kwistjonijiet negozjati fit-taqsima ta' l-"Aspetti tal-Budget" ta' dan il-Programm ta' Ħidma.2.1 GRUPP TA' KOORDINAZZJONI TEKNIKA TAL-HANDYNET - tliet laqgħat- rappreżentant minn kull Ċentru Nazzjonali ta' Koordinazzjoni (NCC)2.2 GRUPP TA' STUDJU TAL-HANDYNET FUQ IT-TEŻAWRU - tliet laqgħat- rappreżentant minn kull Stat ta' l-EFTA.2.3 GRUPP TA' ĦIDMA HELIOS DWAR L-EDUKAZZJONI INTEGRATA - tliet laqgħat- żewġ rappreżentanti tal-gvern minn kull Stat ta' l-EFTA.2.4 GRUPP TA' ĦIDMA HELIOS DWAR L-IMPJEGAR - tliet laqgħat- rappreżentant minn kull Stat ta' l-EFTA.2.5 GRUPP TA' ĦIDMA HELIOS DWAR IL-MOD TA' ĦAJJA INDIPENDENTI- Sport - żewġ laqgħatżewġ rappreżentanti mill-Kunsilli Nazzjonali ta' l-Isport għall-Persuni b'Diżabilità f'kull Stat ta' l-EFTA- Mobilità u Trasport - żewġ laqgħatżewġ rappreżentanti tal-gvern minn kull Stat ta' l-EFTA- Turiżmu- żewġ laqgħattliet rappreżentanti mill-NGOs/organizzazzjonijiet tat-Turiżmu f'kull Stat ta' l-EFTA.3. ATTIVITAJIET TAL-BDIL [3]3.1 Il-Kummissjoni trid tipprovdi lil kull Stat ta' l-EFTA bl-informazzjoni dwar it-temi li jkollhom prijorità, il-ħidma relatata magħhom u r-riżultati.3.2 L-Istati ta' l-EFTA għandhom ikunu mistiedna biex jinnominaw parteċipanti fis-seminars/konferenzi li ser isiru għar-rappreżentanti ta' "l-Attivitajiet" sabiex jagħmlu l-konklużjonijiet mill-ħidma tagħhom ta' matul is-sena.3.3 L-ippjanar u l-preparazzjoni għall-involviment ta' "l-Attivitajiet" fl-Istati ta' l-EFTA pprogrammati mill-1 ta' Jannar 1996, jinkludu:(a) in-Nominazzjoni ta' "l-Attivitajiet" mill-Gvernijiet ta' l-Istati ta' l-EFTA sat-30 ta' Settembru 1995 - erba' setturi: Riabilitazzjoni Funzjonali, Integrazzjoni Edukattiva, Integrazzjoni Ekonomika, Integrazzjoni Soċjali/Mod ta' Ħajja Indipendenti (Numru ta' "Attivitajiet" għandhom jiġu maqbula).(b) Laqgħa tal-bidu (simpożju) għall-"Attivitajiet" f'kull settur u deċiżjonijiet dwar l-involviment fit-temi partikolari.4. HANDYNET [4]Parteċipazzjoni sħiħa bl-istess kondizzjonijiet ta' l-Istati Membri tal-KE bil-għan li l-bażi tad-data tkun tinkludi l-informazzjoni kollha relevanti għall-Istati kollha ta' l-EFTA sa l-1 ta' Jannar 1996:- L-NCCs għandhom jiġbru d-data u jittrasferuha lit-Tîm ta' Esperti tal-HELIOS.- It-Tîm ta' Esperti tal-HELIOS għandu jinkorpora d-data fuq CD-ROM; u jipprovdi CD-ROMs aġġornati (tliet darbiet fis-sena) - mingħajr ħlas lill-NCCs u liċ-Ċentri ta' Kollezzjoni tad-Data (DCCs).- Iċ-Ċentri ta' l-Informazzjoni u ta' Konsulenza (IACs) għandhom jipprovdu aċċess għall-informazzjoni li tinsab fuq is-CD-ROM lill-persuni b'diżabilità, permezz ta' networks, etċ.5. KOOPERAZZJONI MAL-NGOs [5]5.1 Il-Kummissjoni għandha tipprovdi lil kull Stat ta' l-EFTA bl-informazzjoni dwar is-suġġetti u ż-żmien magħżul meta għandhom isiru l-avvenimenti li huma organizzati mill-NGOs u li jirċievu sussidju (sa 50 %, u li jkunu soġġetti għall-limitu) mill-Programm HELIOS II (EUROPROGRAMMES proposti minn kull wieħed mit-tnax-il NGO li huma membri tal-Forum).5.2 Ir-rappreżentanti ta' l-Istati ta' l-EFTA, NGOs, etċ, għandhom ikunu mistiedna jattendu avvenimenti li m'humiex limitati għal xi organizzazzjoni jew organizzazzjonijiet partikolari.5.3 L-NGOs Ewropej għandhom jikkunsidraw it-talbiet sabiex jiġu organizzati avvenimenti fl-Istati ta' l-EFTA li għandhom jiġu inklużi fil-EUROPROGRAMMES għal 1996 u għandhom jippreżentaw l-opinjoni tagħhom lill-Kummissjoni għad-deċiżjoni finali. (L-avvenimenti tal-EUROPROGRAMME jirċievu sussidju sa 50 % ta' l-ispiża totali li jkunu soġġetti għall-limitu).6. GĦARFIEN GĦALL-PUBBLIKU6.1 Il-Kummissjoni għandha tqassam il-HELIOSCOPE (ir-rivista tal-HELIOS), HELIOS Flash u dokumentazzjoni oħra lill-organizzazzjonijiet u l-individwi fl-Istati ta' l-EFTA meta jistaqsu għaliha.6.2 Jum annwali għall-persuni b'diżabilità (it-3 ta' Diċembru) - l-organizzazzjonijiet u l-individwi mill-Istati ta' l-EFTA għandhom ikunu mistiedna sabiex jipparteċipaw f'avvenimenti fuq livell Ewropew.6.3 Kompetizzjoni u Premjijiet HELIOS - parteċipazzjoni fil-konferenza annwali.6.4 Stands ta' l-Informazzjoni (konferenzi, fieri, etċ)Il-postijiet fejn jistgħu jsiru dawn l-avvenimenti fl-Istati ta' l-EFTA għandhom jiġu kkunsidrati għall-inklużjoni fil-programm annwali.6.5 Jum Nazzjonali ta' l-Informazzjoni dwar il-HELIOS19961 & 2 KORPI KONSULTATTIVI u GRUPPI TA' ĦIDMAParteċipazzjoni bħal ta' l-1995, iżda l-Kummisjoni għandha tħallas l-ispejjeż għall-parteċipanti fuq il-bażi li ġejjin:- Rappreżentanti tal-Gvern - spejjeż ta' l-ivvjaġġar- Oħrajn - spejjeż ta' l-ivvjaġġar, għoti ta' flus għall-għajxien, u għoti ta' flus għall-ispejjeż inċidentali.Meta il-parteċipant ikun akkompanjat minn persuna oħra minħabba d-diżabilità tiegħu jew tagħha, l-ispejjeż ta' din il-persuna jitħallsu fuq l-istess bażi bħal dawk tal-parteċipant.3. ATTIVITAJIET TAL-BDILParteċipazzjoni sħiħa bl-istess kondizzjonijiet ta' l-Istati Membri tal-KE, inkluża l-parteċipazzjoni ta' rappreżentanti fl-"Attivitajiet" nominati fi:- żjarat ta' studju, sessjonijiet ta' taħriġ etċ organizzati għall-insegwiment ta' temi speċifiċi - l-ispejjeż kollha għandhom jitħallsu mill-Kummissjoni u huma soġġetti għall-ammont massimu għal kull "Attivita"; u- seminars/konferenzi li jsiru fl-aħħar tas-sena. L-ispejjeż kollha għandhom jitħallsu mill-Kummissjoni.4. HANDYNETBħal ta' l-1995.5. KOOPERAZZJONI MAL-NGOsParteċipazzjoni sħiħa bl-istess kondizzjonijiet ta' l-Istati Membri tal-KE, inklużi:5.1 l-NGSs Nazzjonali u l-Kunsilli Nazzjonali għall-Persuni b'Diżabilità li huma membri tal-Forum:- għandhom jorganizzaw konferenza nazzjonali b'dimensjoni Ewropea dwar it-Tema tal-Prijorità tal-HELIOS II - Il-Kummissjoni għandha tħallas 50 % ta' l-ispejjeż li jkunu soġġetti għall-limitu;- għandhom jipparteċipaw fil-Jum Nazzjonali ta' l-Informazzjoni - Il-Kummissjoni għandha tħallas 100 % ta' l-ispejjeż li jkunu soġġetti għall-limitu.5.2 NGOs Ewropej - L-EUROPROGRAMMES għandhom jinkludi avvenimenti organizzati u li jsiru fl-Istati ta' l-EFTA.6. GĦARFIEN GĦALL-PUBBLIKU6.1 Bħal ta' l-1995.6.2 Kompetizzjoni u Premjijiet HELIOS:- membru tal-ġurija għandu jinħatar minn kull Stat ta' l-EFTA;- proġetti minn organizzazzjonijiet fl-Istati ta' l-EFTA li jkunu eliġibbli għall-premjijiet;- parteċipazzjoni sħiħa fil-konferenza annwali bl-ispejjeż imħallsa fuq l-istess bażi ta' l-Istati Membri tal-KE.HELIOS II - PROGRAMM TA' ĦIDMAASPETTI TAL-BUDGET1995L-ebda kontribuzzjoni diretta fil-budget tal-KE.L-Istati ta' l-EFTA għandhom iħallsu:- l-ispejjeż kollha tagħhom relatati mal-parteċipazzjoni tagħhom- l-ispejjeż kollha relatati mas-servizzi neċessarji provduti mit-Tîm ta' Esperti tal-HELIOS bħalma huma s-salarji, l-ispejjeż ta' l-ivvjaġġar u tat-tagħmir li intefqu mill-esperti bħala konsegwenza ta' l-estensjoni tal-programm għall-Istati ta' l-EFTA;- l-ispejjeż kollha relatati mal-persunal addizzjonali li ġew maħtura speċifikament biex jassistu fil-parteċipazzjoni ta' l-Istati ta' l-EFTA.Proposti għall-persunal addizzjonali:- żewġ esperti għandhom jinħatru fit-Tîm ta' Esperti tal-HELIOS fi Brussel biex jassistu fl-attivitajiet relatati mal-Handynet; segretarju għandu jinħatar biex jappoġġjahom.Nota:Il-preparazzjonijiet mill-esperti tal-budget tal-KE u ta' l-Istati ta' l-EFTA għas-sena finanzjarja ta' l-1996 ser isiru fl-ewwel sitt xhur ta' l-1995 wara l-proċedura li hemm fil-Protokoll 32 tal-Ftehim. Dawn id-diskussjonijiet iwasslu għad-deċiżjonijiet finali dwar il-kontribuzzjoni finanzjarja ta' l-Istati ta' l-EFTA fil-budget ġenerali tal-KE, u għandhom ikopru ukoll il-kwistjoni tal-persunal addizzjonali.1996Kontribuzzjoni sħiħa fil-budget tal-KE (skond l-Artikolu 82(1)(a) tal-Ftehim)."[1] Id-Deċiżjoni tal-Kunsill 93/136/KEE tal-25 ta' Frar 1993 li tistabbilixxi t-tielet programm ta' azzjoni tal-Komunità sabiex tassisti lill-persuni b'diżabilità (ĠU L 56, tad-9.3.1993, p. 30).[2] Deċiżjoni tal-Kunsill 94/782/KE tas-6 ta' Di'embru 1994 dwar il-kontinwità tas-sistemà Handynet fil-kwadru ta' l-attivitajiet li ġew aċċettati sa llum dwar l-ewwel modulu ta' assistenza teknika (ĠU L 316, tad-9.12.1994, p. 42).[3] Id-Deċiżjoni tal-Kunsill 93/136/KEE tal-25 ta' Frar 1993 li tistabbilixxi t-tielet programm ta' l-azzjoni tal-Komunità sabiex tassisti lill-persuni b'diżabilità (ĠU L 56, tad-9.3.1993, p. 30).[4] Id-Deċiżjoni tal-Kunsill 93/136/KEE tal-25 ta' Frar 1993 li tistabbilixxi t-tielet programm ta' l-azzjoni tal-Komunità sabiex tassisti lill-persuni b'diżabilità (ĠU L 56, tad-9.3.1993, p. 30).[5] Id-Deċiżjoni tal-Kunsill 93/136/KEE tal-25 ta' Frar 1993 li tistabbilixxi t-tielet programm ta' l-azzjoni tal-Komunità sabiex tassisti lill-persuni b'diżabilità (ĠU L 56, tad-9.3.1993, p. 30).--------------------------------------------------